**П Р О Т О К О Л**

**№18**

**от извънредно заседание на Общински съвет Иваново, област Русе**

**проведено на 21.11.2024 г. в заседателната зала на община Иваново, област Русе**

На 21.11.2024 г. от 10,00 часа Общинския съвет при Община Иваново, област Русе проведе извънредно заседание.

На заседанието присъстваха 11 общински съветника при общ брой 13.

Отсъстваха: г-н Теодор Тодоров

 г-н Никола Пеков

В работата на Общинския съвет взеха участие:

Г-н Георги Миланов – Кмет на Община Иваново

Кметове на населени места и кметски наместници.

Председателят на Общински съвет г-н Драшков обяви, че има необходимия кворум и на основание чл.27, ал.2 от Закона за местното самоуправление и местната администрация и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2023-2027 година), откри заседанието.

 КВОРУМ: 11

Г-н Мариян Драшков – Уважаеми общински съветници, уважаеми г-н Миланов, кметове на кметства, кметски наместници, имате покани с дневния ред, който предлагам да стане дневен ред на днешното заседание. Който е съгласен с така предложения дневен ред, моля да гласува!

ГЛАСУВА СЕ:

 “за” – 11 гласа; “против” – няма; “въздържали се” – няма

 Заседанието премина при следния

Д Н Е В Е Н Р Е Д

1. Корекция и допълване на списъка за капиталови разходи и изменение на Бюджета на Община Иваново за 2024 г.

Вносител: Георги Миланов – Кмет на Община Иваново

Докладна записка вх. №509/ 18.11.2024 г.

ПО ПЪРВА ТОЧКА:

Г-н Мариян Драшков – Докладна записка №509 относно Корекция и допълване на списъка за капиталови разходи и изменение на Бюджета на Община Иваново за 2024 г. Докладната е разгледана на заседание на постоянните комисии днес, давам думата на г-жа Мехмедова за становище на първа комисия?

Г-н Айгюле Мехмедова – Предвид необходимостта от изпълнение на инвестиционната програма на Община Иваново в срок и усвояване на целевите средства за капиталовите разходи за 2024 година, има промяна в крайния срок, първа комисия дава положително становище.

Г-н Мариян Драшков – Благодаря. Давам думата за становище на втора комисия?

Г-н Николай Градев – Подкрепяме докладната.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Положително становище.

Г-н Мариян Драшков - Имате думата за изказвания... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | за |
| 2. | Айсел \*\*\*\*\*\*\* Палова | за |
| 3. | Георги \*\*\*\*\*\*\*\* Бодуров | за |
| 4. | Димчо \*\*\*\*\*\*\* Киряков | за |
| 5. | Емил \*\*\*\*\*\*\*\*\* Братованов | за |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\* Драшков | за |
| 10. | Никола \*\*\*\*\* Пеков | - |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | - |

“за” – 11 гласа; “против” – няма; “въздържали се” – няма

Общинския съвет прие

Р Е Ш Е Н И Е

№202

На основание чл. 21, ал. 1, т. 6 и т. 8, чл. 21, ал. 2, във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 124, ал. 2 и ал. 3 и чл. 127, ал. 1 от Закона за публичните финанси (ЗПФ) и чл. 60, ал. 1 от Административнопроцесуалния кодекс (АПК), Общински съвет Иваново РЕШИ:

**I. Извършва корекции по дейности и функции на Бюджета на Община Иваново за 2024 г., както следва:**

1. Функция „Общи държавни служби“

Дейност 122 „Общинска администрация“ - Иваново

 § 1016 Вода, горива и енергия + 34316 лв.

§ 5203 Придобиване на друго оборудване, машини и съоръжения

 + 1520 лв.

Дейност 122 „Общинска администрация“ – Кметство Красен

§ 5205 Стопански инвентар -1400 лв.

2. Функция „Жилищно строителство, благоустройство, комунално стопанство и опазване на околната среда“

Дейност 603 „Водоснабдяване и канализация“

 §5100 Основен ремонт (изготвяне на ТИП) +301300 лв.

Дейност 619 „Други дейности по жилищно строителство, благоустройство и регионално развитие“

 § 5100 Основен ремонт - 378515 лв.

Дейност 629 „Други дейности по опазване на околната среда“ – кметство Красен

§ 5203 Придобиване на друго оборудване, машини и съоръжения

 +1400 лв.

3.Функция „Култура, спорт, почивни дейности и религиозно дело“

Дейност 714 „Спортни бази за спорт за всички“

 § 5206 Изграждане на инфраструктурни обекти -12136 лв.

Дейност 738 „Читалища“

§ 5100 Основен ремонт +53515 лв.

**II. Коригира и допълва списъка за капиталови разходи за 2024 г. както следва:**

|  |  |  |  |  |  |
| --- | --- | --- | --- | --- | --- |
| ДЕЙНОСТ | Наименование на обектите | Приет бюджет  | Коригиран бюджет |  В т.ч. по източници на финансиране | Разлика |
| Целева субсидия | Преходен остатък | Други целеви средства | Собственисредства | Отчисления |
|  | **Функция „Общинска администрация“** | **57600** | **59120** | **+34316** |  |  | **-32796** |  | **+1520** |
| 122 | Мултимедиен проектор | 0 | 1520 |  |  |  | 1520 |  | +1520 |
| 122 | Горскостопански план на община Иваново | 18000 | 18000 | -5284 |  |  | +5284 |  | 0 |
| 122 | Дизелов генератор, община Иваново, област Русе | 39600 | 39600 | +39600 |  |  | -39600 |  | 0 |
|  | **Функция „Жилищно строителство, благоустройство, комунално стопанство и опазване на околната среда“** | **378515** | **302700** | **-23700** |  |  | **-52115** |  | **-75815** |
| 603 | Реконструкция на водопроводната мрежа на с. Пиргово, община Иваново (изготвяне на ТИП) | 0 | 301300 | 301300 |  |  |  |  | +301300 |
| 619 | Аварийно възстановяване и ремонт на Народно читалище „Просвета“ в УПИ I, кв.27а, село Кошов, общ. Иваново, област Русе“ | 378515 | 0 | -325000 | 0 | 0 | -53515 | 0 | -378515 |
| 629 | Бензинова самоходна косачка км.Красен | 0 | 1400 |  |  |  | 1400 |  | +1400 |
|  | **Функция „Култура, спорт, почивни дейности и религиозни дейности“** | **274440** | **315819** | **257864** |  |  | **57955** |  | **+41379** |
| 714 | Спортна площадка- игрище за минифутбол, УПИ I - за спортен терен в кв. 37 по плана на с. Красен | 274440 | 262304 | 257864 |  |  | 4440 |  | -12136 |
| 738 | Аварийно възстановяване и ремонт на Народно читалище „Просвета“ в УПИ I, кв.27а, село Кошов, общ. Иваново, област Русе“ | 0 | 53515 | 0 |  |  | 53515 |  | +53515 |

**III. Допуска предварително изпълнение на решението на основание чл. 60, ал. 1 от Административнопроцесуалния кодекс.**

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 5 (четири) листа и 4 (четири) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*